YSZ 


=a 
g 


A 
` > 


wi 


COLECTIA DIGITALĂ 


H. P. 
Lovecraft 


Cautarea lui Iranon 


The quest of Iranon 
1935 


Un tânăr cu fruntea încinsă de o cunună din frunze de vita-de- 
vie, așezată pe niște plete blonde strălucind de smirnă, îmbrăcat 
cu o tunică purpurie sfâșiată de arbuștii muntelui Sidrak, rătăcea 
prin Teloth, cetatea de granit. Locuitorii din Teloth, oameni gravi 
cu pielea negricioasă, trăiesc în case de formă pătrată. Bănuitori, 
îl întrebară pe străin de unde venea, care-i era numele și averea. 
Tânărul răspunse: 

— Mă cheamă Iranon. Vin din îndepărtata cetate Aira, din care 
am păstrat abia o vagă amintire, și pe care o caut mereu. 
Chemarea mea e să isc frumuseţe, evocând copilăria. Cânt 
imnurile învăţate în Aira. Aceste cântece sunt bogăţia mea. Ele 
sunt făcute din mici amintiri, din vise și speranţe pe care le 
murmur seara, prin grădini, când luna e blândă, iar vântul 
apusului mișcă mugurii de lotus. 

Auzind acestea, locuitorii din Teloth tinura sfat. Dacă râsul si 
cântecele sunt necunoscute în cetatea de granit, oamenii cei 
gravi priveau totuși, adesea, primăvara, spre colinele karthiene, 
cu gândul la lăutele din Oonai despre care vorbeau călătorii. De 
aceea îl invitară pe străin să rămână și să cânte în piaţă, 
dinaintea turnului Mlin, deși nu le plăceau nici culoarea tunicii 
lui sfâșiate, nici smirna din părul său, nici cununa din frunze de 
viță-de-vie, nici tinereţea vocii lui de aur. 


Seara, Iranon canta. Si pe când el cânta, un bătrân începu sa 
se roage, iar un orb spuse că vede o aureolă în jurul capului 
tânărului poet. Dar cea mai mare parte a oamenilor din Teloth se 
plictisiră. Unii râseră și alţii atipira, Iranon nu spunea nimic 
folositor, doar își cânta amintirile, visele și speranţele. 

— Îmi amintesc amurgul, luna și cântecele mângâietoare care 
mă legănau să adorm. De la fereastră vedeam strada plină de 
lumini aurii, cu umbre jucause pe casele de marmură. Imi 
amintesc de culoarea fără seamăn proiectată de lună pe pământ 
și de nălucile care dansau în razele astrului nopţii cand îmi cânta 
mama. Imi amintesc, vara, soarele dimineţii senine deasupra 
dealurilor pline de culoare și, la fel, mireasma dulce a florilor, 
adusă de vântul de la miazăzi, care făcea arborii să cânte. 

O, Aira, cetate de marmură și beril', fără număr sunt 
frumuseţile tale! Cât îmi plăceau boschetele gingașe și parfumate 
de pe celălalt mal al râului Nithra! Si cascadele micului Kra, care 
curgea prin valea înverzită! Prin păduri și prin luncă, copiii își 
împleteau, unii altora, ghirlande de flori. Pe înserat visam vise 
stranii sub copacii muntelui, privind dedesubt luminile cetăţii și 
pe Nithra cel tăcut, ca o panglică de stele reflectate. 

Iar cetatea gemea de palate de marmură cu vinisoare și culori, 
aveau bolți aurite, pereţi pictaţi și grădini verzi prevăzute cu 
bazine de azur și fântâni de cristal. Mă jucam adesea prin 
grădini, mă bălăceam în bazine. Mă întindeam să visez printre 
flori pale, sub copaci. Iar uneori, la scăpătatul soarelui, suiam 
lunga stradă în pantă ce ducea la citadelă și la terasă, de unde 
contemplam Aira, cetatea de marmură și beril, minunată în roba 
sa de aur scânteietor. 

Iti duc de mult timp dorul, Aira. Eram încă mic când am 
cunoscut exilul, dar tatăl meu era regele tău, iar eu voi reveni la 
tine, căci așa stă hotărât în Destin. Te-am căutat prin șapte 
ţinuturi și într-o zi voi domni peste crângurile și grădinile tale, 
peste străzile și palatele tale. Voi cânta pentru oameni care îmi 
vor înțelege cântecele și le vor asculta fără să râdă. Fiindcă eu 
sunt Iranon, Print de Aira. 

În noaptea aceea, locuitorii din Teloth îl găzduiră pe străin 
într-un staul. Dimineaţa îl căută un arhonte ca să-i spună să 


1 Piatră prețioasă de diverse culori, reprezentând un silicat natural de beriliu si 
aluminiu. 


meargă la dugheana lui Athok, cizmarul, să fie ucenicul lui. 

— Dar eu sunt Iranon si cânt cântece, spuse el, n-am nicio 
chemare pentru meseria de cizmar. 

— Toată lumea trebuie să muncească la Teloth, răspunse 
arhontele. Asta-i legea aici. 

— Pentru ce munciti voi? i-o întoarse Iranon. Nu ca să trăiţi si 
să fiți fericiţi? Iar daca munciti doar pentru a munci si mai mult, 
când o să găsiţi fericirea? Viaţa nu-i făcută oare și din frumuseţe 
și din cântece? Dacă nu-i ingaduiti pe cântăreţi printre voi, atunci 
ce faceţi cu roadele trudei voastre? Munca fără cântece e ca o zi 
fără sfârșit. Până și moartea îmi pare mai plăcută. 

Arhontele era însă prost dispus. Nu pricepu nimic din cuvintele 
acelea și-l repezi pe străin: 

— Tu ești un tânăr ciudat, nu-mi place nici chipul și nici glasul 
tău. Vorbele pe care le rostești sunt blasfemii, căci zeii din Teloth 
spun că munca e bună. Zeii noștri ne-au promis un rai de lumină. 
După moarte, vom cunoaște odihna veșnică și o seninătate de 
cristal în care nimeni nu-și va chinui mintea cu gânduri sau ochii 
cu frumuseți. Du-te la Athok, cizmarul, sau pleacă din cetate 
înainte de lăsarea serii. Toată lumea trebuie să muncească aici. 
Să canti e o prostie. 

Atunci Iranon ieși din staul. Merse pe străzile înguste, printre 
sinistrele case de granit, în căutarea unui spaţiu verde, fiindcă 
totul era acolo de piatră. Feţele oamenilor erau dușmănoase și 
exprimau dezaprobarea. Ajunse, astfel, la cheiul de piatră al 
leneșului râu Zuro, unde sedea un baietas cu ochi tristi, uitandu- 
se în apă, la crengile cu muguri verzi aduse de torenti de pe 
dealuri. Copilul i se adresă: 

— Nu ești tu cel despre care vorbesc arhontii? Cel ce caută o 
cetate de departe, dintr-o tara frumoasă? Pe mine mă cheamă 
Romnod. M-am născut în Teloth, dar nu mă pot obișnui cu orașul 
de granit. Tânjesc în fiecare zi după boschete gingașe, după 
peisaje frumoase și îndepărtate, după cântece. Dincolo de 
dealurile karthiene se află Oonai, cetatea lăutelor și a dansului, 
despre care poveștile călătorilor spun că-i și ispititoare și 
cumplită. Acolo m-aș duce, dacă aș fi destul de mare încât să 
găsesc singur drumul. Acolo trebuie să te duci tu. Acolo oamenii 
iti vor asculta cântecele. Să plecăm din cetatea Teloth și să 
mergem împreună peste colinele primăvăratice. Tu o să-mi arăţi 


cum se călătorește, iar eu o să te ascult cântând seara, când 
stelele, una după alta, aduc visul în sufletele celor adormiti. 
Poate că tocmai Oonai, cetatea lăutelor și a dansului, este acea 
frumoasă Aira pe care o cauţi. Să mergem la Oonai, o, Iranon cel 
cu cap de aur, să mergem unde oamenii au să ne înţeleagă 
dorinţele. Acolo unde ne vor întâmpina ca fraţii, unde nimeni n-o 
să râdă și n-o să încrunte din sprâncene la ceea ce spunem noi. 

— Așa să fie, mititelule, îi răspunse Iranon. Dacă tânjești dupa 
frumuseţe, trebuie să pleci din cetatea de granit și să mergi 
dincolo de munţi. Nu vreau să te las să te prăpădești pe malul 
leneșului Zuro. Dar să nu-ți închipui ca vei afla bucurie și 
înţelegere dincolo de dealurile karthiene, nici mai încolo, și nici 
la capătul unei călătorii de o zi, de-un an, sau de un lustru?. 
Ascultă, când eram cât tine de mic, locuiam în valea Narthos, 
aproape de inghetatul Xari, unde nimeni nu lua în seamă visele 
mele. Când o să fiu mai mare, îmi ziceam, voi merge la Sinara, pe 
coasta din sud, și voi cânta în piaţă pentru conducătorii de cămile 
cei veșnic zâmbitori. Când am ajuns, în sfârșit, la Sinara, n-am 
întâlnit decât conducători de cămile beti și desfranati. Cântecele 
lor nu semănau cu ale mele. Am călătorit după aceea cu barca pe 
Xari, până la cetatea Jaren, cea cu ziduri de onix. Însă soldaţii din 
Jaren, și-au bătut joc de mine și m-au alungat, încât rătăceam din 
oraș în oraș. Am văzut Stethelos, sub marea cataractă, și am 
privit mlaștinile unde se ridica odinioară Sarnath. Am fost la 
Thraa, la Ilarnek și la Kadatheron, pe malurile șerpuitorului râu 
Ai. Am mai locuit mult timp la Olathoe, în ţara Lomar. Dar dacă 
uneori am avut oameni dispuși să mă asculte, ei n-au fost 
niciodată prea mulţi, iar eu știam că nu-mi voi găsi fericirea 
decât în Aira, cetatea de marmură și beril, unde tatăl meu era 
cândva rege. De asta o să căutăm Aira. Vom merge în îndepărtata 
Oonai, dincolo de dealurile karthiene, care ar putea fi Aira, deși 
nu prea cred. Frumuseţea cetăţii Aira întrece închipuirea și 
nimeni nu poate vorbi despre ea fără încântare, ceea ce nu-i 
cazul cu Oonai, despre care conducătorii de cămile spun că-i un 
loc de dezmat. 

La apusul soarelui, Iranon si Romnod plecara din Teloth si 
ratacira indelung printre dealuri verzi si paduri pline de 
prospetime. Drumul era greu si intunecos, parea ca refuza sa-i 


2 Interval de cinci ani. 


conducă pe călători la Oonai, cetatea lăutelor și a dansului. În 
fiecare seară, când apăreau stelele, Iranon cânta despre Aira și 
minunatiile ei, iar Romnod asculta. Erau prieteni fericiţi, fiecare 
în felul lui. Ca să trăiască, mâncau din belșug fructe roșii de 
pădure. Timpul trecea și niciunul, nici celălalt nu luară seama la 
anii multi, scurși pe neobservate. 

Micul Romnod era mare de-acum. Glasul său nu mai era ascuţit 
ci adânc, însă Iranon nu îmbătrânea. Pletele lui aurii erau 
acoperite mai departe cu frunze și parfumate cu o rășină 
mirositoare, găsită pe copaci. Într-o zi, Romnod paru mai în 
vârstă decât Iranon, cu toate că fusese foarte tânăr cand 
prietenul său îl întâlnise la Teloth privind ramurile înmugurite și 
verzi ce pluteau pe lângă malurile de piatră ale lenevosului Zuro. 

Intr-o noapte cu lună plină, ajungând pe o culme de munte, 
călătorii descoperisera mulțimea de lumini din Oonai. Ţăranii le- 
au spus că se apropiau, însă Iranon știu că nu era Aira, cetatea sa 
de baștină. 

Luminile din Oonai erau aspre și crude, pe când cele din Aira 
sclipeau tot atât de dulce și de minunat ca razele de lună pe 
pământ, lângă fereastra unde mama lui Iranon îi cânta odinioară 
cântece menite să-l adoarmă. 

Iranon și Romnod coborâră panta povarnita și intrară in Oonai 
în căutarea celor cărora cântecele și visele le aduceau bucurie. 
Ajunși în oraș, observară niște cheflii cu ghirlande de trandafiri în 
jurul gâtului, mergând din poartă în poartă. Oamenii aceștia 
ascultară cântecele lui Iranon, iar la urmă îi aruncară flori și-l 
aplaudară. Atunci, pentru o clipă, Iranon crezu că-i găsise, în 
fine, pe cei ce gândeau și simțeau la fel ca el. 

Când se ivi aurora, Iranon privi în jur cu tristeţe. Cupolele din 
Oonai nu erau aurite, ci cenușii și lugubre; orașul era de o sută 
de ori mai urât decât Aira. Locuitorii erau livizi din pricina 
dezmatului, molesiti de vin, cu totul altfel decât oamenii frumoși 
și radioși din Aira. Cum însă lumea îi aruncase flori, aplaudandu-i 
cântecele, Iranon rămase, și la fel și prietenul său, căruia îi 
plăcea aerul sărbătoresc al orașului. Romnod purta trandafiri și 
smirnă in pletele lui negre, Iranon cânta noaptea pentru 
petrecareti, dar nu se schimba deloc. Incununat cu vita de 
munte, visa mereu la strazile de marmura din Aira, la Nithra cea 
cu apele cristaline. 


Iranon cântă într-o zi la palatul plin de fresce al monarhului, pe 
un podium de cristal înălțat deasupra unei oglinzi uriașe. Cântă 
cu atâta suflet, încât le dădu ascultătorilor săi impresia că 
pardoseala răsfrângea lucruri străvechi, splendide, pe jumătate 
uitate, și nu niște convivi congestionati de vin, care îi aruncau lui 
flori. Regele îl rugă să-și arunce purpura sfâșiată și-l îmbrăcă în 
satin și în ţesături de aur, cu inele de jad verde și brățări de 
fildeș patinat. Il găzdui într-o încăpere aurită și împodobită cu 
tapiterii, având un pat din lemn frumos sculptat, acoperit cu 
mătase brodată cu flori. Iranon rămase la Oonai, cetatea lautelor 
și a dansului. 

Nu se știe cât timp a stat Iranon la Oonai, însă într-o zi regele 
invită la palat niște dansatori focosi din deșertul Liraniei si 
cântăreţi din flaut, negricioși, din Drinen. In seara aceea, chefliii 
îi aruncară lui Iranon mai puţine flori decât dansatorilor si 
flautiștilor. Încetul cu încetul, Romnod, cândva micul copil din 
Teloth, cetatea de granit, devenea tot mai grosolan și pus pe 
băutură. El visa din ce în ce mai putin si nu mai asculta cu 
aceeași plăcere cântecele lui Iranon. În ciuda tristetii sale, Iranon 
continua să cânte și să viseze la Aira, cetatea de marmură și 
beril. 

Apoi, într-o noapte, greoi și congestionat, Romnod se stinse pe 
pernele de mătase ale canapelei sale de benchetuială. Muri în 
vreme ce Iranon, palid și slab, cânta pentru sine într-un ungher 
întunecos. 

După ce-și plânse prietenul și-i acoperi mormântul cu ramuri 
verzi înmugurite, cum îi plăceau odinioară lui Romnod, Iranon isi 
scoase veșmintele de mătase și podoabele și plecă din Oonai, 
cetatea lautelor și a dansurilor, fără să-l observe nimeni, 
îmbrăcat doar în purpura sfâșiată cu care venise, și cu fruntea 
încununată de vita proaspătă de munte. 

La apusul soarelui, Iranon pornea în căutarea ţării sale de 
baștină și a oamenilor care i-ar fi înţeles și iubit cântecele și 
visele. În toate orașele Cydathriei și în ţinuturile de dincolo de 
deșertul Bnaziei, copiii cu chipuri răutăcioase își bătură joc de 
cântecele lui vechi si de tunica sa de purpură sfâșiată. Iranon 
părea mereu tânăr și cânta fără încetare despre Aira, cetatea 
magică. 


Ajunse într-o noapte în coliba mizerabilă a unui bătrân cioban, 
îndoit de ani și murdar. Omul își păzea oile pe o pantă stâncoasă, 
aflată deasupra unui smarc cu nisipuri mișcătoare. Iranon i se 
adresă, așa cum o făcuse cu alţii, de atâtea ori: 

— Poti să-mi spui unde as putea găsi Aira, cetatea de marmură 
și beril, prin care curge Nithra cea cristalină? 

Auzind aceste cuvinte, ciobanul îl privi pe Iranon lung si 
stăruitor, de parcă-și amintea un lucru de demult. li cercetă 
fiecare trăsătură a chipului, pletele aurii și ghirlanda de frunze. 
Apoi, clătinând din cap, răspunse: 

— O, străine, am auzit vorbindu-se despre Aira și de alte nume 
pe care le-ai pomenit, dar asta s-a întâmplat cu multă vreme în 
urmă. Le-am auzit în tinereţea mea din gura unui tovarăș de 
joacă, fiul unui cerșetor, care avea vise stranii și născocea lungi 
povești despre lună, flori și despre vântul din apus. Noi râdeam 
de el, știind din cine se trăgea, chiar daca el se credea fiul 
regelui. Era frumos, ca tine, dar ciudat și puţin nebun. A fugit de 
acasă încă de mic, ca să-i găsească pe cei ce i-ar fi ascultat cu 
plăcere cântecele și visele. De câte ori nu mi-a cântat poeme 
despre ţinuturi care n-au existat nicicând și despre lucruri care 
nici n-ar putea exista! Vorbea mult de Aira, de râul Nithra și de 
cascadele micului Kra. Spunea mereu, de parcă n-am fi știut prea 
bine din cine se trage, că avea să domnească peste locurile 
acelea. Dar n-a existat niciodată vreo cetate de marmură numită 
Aira, nici oameni care să fi ascultat cu plăcere cântece trăsnite, 
decât în visele vechiului meu tovarăș de joacă, Iranon, care a 
dispărut. 

Și în amurg, pe când stelele apăreau una câte una, iar luna 
răspândea peste mlaștină o lumină asemănătoare celei pe care 
unui copil îi place s-o vadă palpitând pe pământ, când îl legeni să 
adoarmă, un bătrân cu tunica sfâșiată, încununat cu frunze 
vestede de viță-de-vie, se afunda în ucigașele nisipuri mișcătoare, 
privind drept înaintea sa, ca și cum ar fi văzut cupolele de aur ale 
minunate cetăţi unde visele i-ar fi fost înţelese. 

In noaptea aceea, o parte din tinereţea și din frumuseţea vechii 
lumi dispăru pentru totdeauna. 


